Priča iz Hrvatske
Priča iz Hrvatske je hrvatski igrani film snimljen 1991. godine u režiji Krste Papića. Predstavljao je jedan od prvih filmova snimljenih nakon izbora na kojima je srušen dotadašnji komunistički režim u SR Hrvatskoj, te jedan od prvih gdje se nedavna povijest Hrvatske prikazivala iz perspektive dotada proskribiranog hrvatskog nacionalizma. Produkcija je bila u sjeni dramatičnih događaja vezanih uz raspad Jugoslavije i Domovinski rat, te je film imao i snažan propagandni naboj. Predstavljao je prvog hrvatskog službenog kandidata za Oscar za najbolji film na stranom jeziku, a 1992. godine je na Pulskom festivalu, prvom održanom u samostalnoj Hrvatskoj, nagrađen Zlatnom arenom za najbolji film.

Radnja

Nakon sloma hrvatskog proljeća 1971. student Ilija Barić mora napustiti zemlju zbog političkog uvjerenja. Njegov otac Luka gubi posao i mora na rad u Njemačku.

1980. umire Josip Broz Tito i doba je novih gibanja, ali i represija. Na vlastitoj koži to osjeća i dvanaestogodišnji Ilijin brat Ivan Barić, koji s dvanaest godina svira u rock bandu i zaljubljen je u kolegicu iz razreda Marinu. Marinin otac drukčijih je političkih uvjerenja i ova se dva roditeljska svijeta međusobno ne podnose.

Dolaze devedesete, propada komunizam, dolazi demokracija, a sukobi između roditelja rasplamsavaju se i prenose na djecu...

Glumci 

 Ivo Gregurević kao Luka
 Mustafa Nadarević kao Andrija
 Dragan Despot kao Ilija
 Zoja Odak kao Lukina Žena
 Robert Belinić kao mladi Ivan
 Ana Mamić kao mlada Marina
 Kristijan Ugrina kao odrasli Ivan
 Maja Ružić kao odrasla Marina
 Martin Sagner kao Komšija 
 Nada Abrus kao Gertruda Šmidt
 Nada Gaćešić 
 Slobodan Milovanović 
 Edo Peročević 
 Vicko Ruić kao Pop

Izvori

Vanjske poveznice 
 

Hrvatski filmovi
Dramski filmovi
Politički filmovi